**Trieda *Širacuju*** (jap. 白露型 – Širacuju-gata) pozostávala z desiatich „torpédoborcov prvej triedy" (一等駆逐艦 *ittó kučikukan*) imperiálneho loďstva, postavených v rokoch 1933 až 1937. Jednotky triedy *Širacuju* svojim dizajnom nadviazali na predchádzajúcu triedu *Hacuharu*, konkrétne na jej podtriedu *Ariake*.

Všetkých desať postavených jednotiek bolo potopených počas bojov v Pacifiku. Päť z nich padlo za obeť ponorkám, tri boli potopené pri stretoch s hladinovými jednotkami protivníka, jeden potopili bombardéry USAAF a jeden sa potopil po kolízii.

Pozadie vzniku
--------------

Podľa „doplňovacieho programu pomocných plavidiel z roku 1931" (známejšieho ako „1. doplňovací program" ~ 第一次補充計画 ~ *Dai–iči–dži hodžú keikaku*, či neoficiálne „program prvého kruhu" ~ マル1計画 ~ *Maru iči keikaku*) malo byť postavených dvanásť torpédoborcov triedy *Hacuharu* (projekt F-45). Triedu *Hacuharu* ale sprevádzali problémy so stabilitou, ktoré si vyžiadali prepracovanie plánov rozostavaných a prestavby už existujúcich jednotiek. Dňa 15. decembra 1933 preto bolo rozhodnuté, že z triedy *Hacuharu* bude vyčlenená trieda *Ariake*. V rámci plánu rozvoja loďstva na fiškálny rok 1933 potom malo byť postavených päť torpédoborcov novej a modifikovanej triedy *Ariake*: *Ariake*, *Júgure*, *Širacuju*, *Šigure* a *Murasame*. Dňa 19. novembra 1934 bolo rozhodnuté o začlenení prvých dvoch jednotiek triedy *Ariake* späť do triedy *Hacuharu*, zatiaľ čo zostávajúcich šesť rozostavaných (*Širacuju*, *Šigure*, *Murasame* a *Júdači*) či len plánovaných (*Samidare* a *Harusame*) jednotiek bolo preklasifikovaných na triedu *Širacuju*. Tie boli stavané podľa projektu F-45D.

Podľa „programu druhého kruhu" (マル2計画 ~ *Maru ni keikaku*) z roku 1934 mala k prvej sérii šiestich jednotiek pribudnúť ešte druhá, mierne modifikovaná, série štyroch torpédoborcov (*Jamakaze*, *Kawakaze*, *Umikaze* a *Suzukaze*), na ktorú potom nadviazala desaťkusová trieda *Asašio*.

Konštrukcia
-----------

Jednotky triedy *Širacuju* vychádzali z podtriedy *Ariake* predchádzajúcej triedy *Hacuharu*. Vizuálne sa odlišovali tvarom mostíku a inštaláciou štvorhlavňových torpédometov.

### Pohon

Pohonná sústava bola prevzatá z predchádzajúcej triedy *Hacuharu*. Pozostávala z dvoch zostáv parných turbín *Kanpon* o výkonu po 21 000 kW (15 445,5 kW) a troch vodotrubných kotlov *Ro-gó Kanpon šiki* s predhrievačmi vzduchu a prehrievačmi pary.

### Výzbroj

*Širacuju* niesli dva zakrytované otočné štvorhlavňové torpédomety typu 92 model 2, ktoré boli montované namiesto trojhlavňových typu 90 model 2 z triedy *Hacuharu*. Predný torpédomet (ktorý bol umiestnený medzi oboma komínmi) a zadný komín boli umiestnené v osi plavidiel. To bolo dosiahnuté rozdelením zásobníku rezervných torpéd pre predný torpédomet na dva menšie po dvoch torpédach umiestnených po oboch stranách zadného komínu.

127mm kanóny modelu 1914 boli lafetované v dvojhlavňových vežiach modelu C, po jednej na prove a korme. Veže umožňovali eleváciu až 55°. Jednohlavňová veža modelu B s piatym 127mm kanónom sa nachádzala vzadu pred dvojhlavňovou vežou.

Neskoršie modifikácie
---------------------

*Šigure* v decembri 1944 s demontovanou zadnou 127mm jednohlavňovou vežou a ľahkou protilietadlovou výzbrojou zloženou z 26 25mm kanónov typu 96 (3xIII, 1xII, 15xI) a štyroch jednohlavňových 13,2mm guľometov. Zásoba torpéd bola redukovaná na maximálne 14 kusov odstránením pravobočného zásobníku pre predný torpédomet.
Počas vojny bola posilňovaná protilietadlová výzbroj a došlo aj k montáži radarov na prežívajúcich jednotkách. Rovnako došlo k redukcii nesených náhradných torpéd. V rokoch 1942 až 1943 bola odstránená jednohlavňová 127mm veža v zadnej časti lode a nahradená za trojhlavňový komplet 25mm kanónov typu 96. Boli montováné ďalšie 25mm kanóny v jedno–, dvoj– a trojhlavňovom usporiadaní, ktoré dopĺňali 13,2mm guľomety typu 93.

V neskoršej fáze vojny (približne od roku 1943 alebo 1944) lode niesli metrový prehľadový radar 13 Gó na sledovanie vzdušných cieľov a centimetrový prehľadový radar 22 Gó proti vzdušným a hladinovým cieľom.

Jednotky triedy *Širacuju*
--------------------------

| Meno | Lodenice | Položenie kýlu | Spustenie | Prijatie do služby | Osud |
| --- | --- | --- | --- | --- | --- |
| *Širacuju*(白露) | arzenál Sasebo | 1933-11-1414. novembra 1933 | 1935-04-055. apríla 1935 | 1936-08-2020. augusta 1936 | 1944-06-1515. júna 1944 potopený po zrážke s tankerom *Seijo Maru* |
| *Šigure*(時雨) | Uraga, Jokosuka | 1933-12-099. decembra 1933 | 1935-05-1818. mája 1935 | 1936-09-077. septembra 1936 | 1945-01-2424. januára 1945 potopený ponorkou USS *Blackfin* v Thajskom zálive |
| *Murasame*(村雨) | Fudžinagata, Ósaka | 1934-02-011. februára 1934 | 1935-06-2020. júna 1935 | 1937-01-077. januára 1937 | 1943-03-055. marca 1943 potopený torpédoborcom USS *Waller* v Kulskom zálive |
| *Júdači*(夕立) | arzenál Sasebo | 1934-10-1616. októbra 1934 | 1936-06-2121. júna 1936 | 1937-01-077. januára 1937 | 1942-11-1313. novembra 1942 potopený americkými hladinovými silami v prvej námornej bitke pri Guadalcanale |
| *Samidare*(五月雨) | Uraga, Jokosuka | 1934-12-1919. decembra 1934 | 1935-07-066. júla 1935 | 1937-01-2929. januára 1937 | 1944-08-2525. augusta 1944 potopený ponorkou USS *Batfish* pri Palau |
| *Harusame*(春雨) | Uraga, Jokosuka | 1935-02-033. februára 1935 | 1935-09-2121. septembra 1935 | 1937-08-2626. augusta 1937 | 1944-06-088. júna 1944 potopený bombardérmi B-25 severozápadne od mesta Manokwari na Novej Guiney |
| *Jamakaze*(山風) | Uraga, Jokosuka | 1935-05-2525. mája 1935 | 1936-02-2121. februára 1936 | 1937-06-3030. júna 1937 | 1942-06-2525. júna 1942 potopený ponorkou USS *Nautilus* juhovýchodne od Jokosuky |
| *Kawakaze*(江風) | Fudžinagata, Ósaka | 1935-04-2525. apríla 1935 | 1936-11-011. novembra 1936 | 1937-04-3030. apríla 1937 | 1943-08-077. augusta 1943 potopený americkými torpédoborcami v bitke v zálive Vella |
| *Umikaze*(海風) | arzenál Maizuru | 1935-05-044. mája 1935 | 1936-11-2727. novembra 1936 | 1937-05-3131. mája 1937 | 1944-02-011. februára 1944 potopený ponorkou USS *Guardfish* pri atole Truk |
| *Suzukaze*(涼風) | Uraga, Jokosuka | 1935-07-099. júla 1935 | 1937-03-1111. marca 1937 | 1937-08-3131. augusta 1937 | 1944-01-2525. januára 1944 potopený ponorkou USS *Skipjack* severo-severozápadne od Ponape |

Iné projekty
------------

Commons
* Spolupracuj na Commons Commons ponúka multimediálne súbory na tému **Širacuju (trieda lodí)**

Literatúra
----------

* 図解 日本の駆逐艦 (Mechanism of Japanese Destroyers). [s.l.] : 光人社, 1999. (図解・軍艦シリーズ; sv. 4.)
* 駆逐艦 初春型・白露型・朝潮型・陽炎型・夕雲型・島風. [s.l.] : 光人社, 1997. (日本海軍艦艇写真集)

Zdroj
-----

*Tento článok je čiastočný alebo úplný preklad článku Třída Širacuju na českej Wikipédii.*